यमला पगला दीवाना 2

यमला पगला दीवाना 2 संगीत सिवान द्वारा निर्देशित और २०११ में प्रदर्शित फ़िल्म यमला पगला दीवाना की उत्तर-कृत्ति है। यह २०१३ में प्रदर्शित बॉलीवुड की एक्शन फ़िल्म है। फ़िल्म में धर्मेन्द्र, सनी देओल और बॉबी देओल ने अभिनय किया है। यह फ़िल्म सनी साउंड्स प्राइवेट लिमिटेड के बैनर तले बनी है।

पटकथा
फ़िल्म में धरम (धर्मेन्द्र) के दो पुत्र हैं- परमवीर (सनी देओल) और गजोधर (बॉबी देओल)। ज्येष्ट पुत्र परमवीर लंदन में अच्छी ज़िंदगी गुजर बसर कर रहा है, वहीं कनिष्ट पुत्र गजोधर और धरम वाराणसी में ठगी का धंधा करते हैं। वो यूनाइटेड किंगडम से आए सर योगराज खन्ना (अन्नू कपूर) से मिलते हैं, उन्हें लगता है कि वो एक करोड़पति आदमी हैं। धरम, योगराज के क़रीब जाने के लिए एक तरकीब भिड़ाता है और गजोधर को उसकी बेटी से नज़दीकी बढ़ाने को कहता है। गजोधर अपना नाम बदलकर प्रेम रख लेता है और योगराज की बेटी सुमन (नेहा शर्मा) से रोमांस करता है। इसी साज़िश को अंजाम देने के लिए धरम और गजोधर लंदन भी पहुंच जाते हैं। जहां वो परमवीर से मिलते हैं। तब परमवीर को लगता है कि उसका भाई और पिता ज़रा भी नहीं बदले हैं और अब भी लोगों को ठगते रहते हैं। जल्दी ही धरम और गजोधर को झटका लगता है जब खन्ना उन्हें बताता है कि सुमन उनकी गोद ली हुई बेटी है और उसकी असल बेटी रीत (क्रिस्टीना अखीवा) है। अब धरम, गजोधर को रीत के क़रीब जाने को कहता है लेकिन रीत को परमवीर पसंद आ जाता है। इस तरह फ़िल्म की कहानी आगे बढती है।

पात्र 
 धर्मेन्द्र – धरम सिंह ढ़िल्लों / धरम ऑबेराय / यमला बाबा
 सनी देओल – परमवीर सिंह ढ़िल्लों 
 बॉबी देओल – गजोधर सिंह ढ़िल्लों / प्रेम ऑबेराय / क्यू॰ ऑबेराय
 नेहा शर्मा – सुमन खन्ना
 क्रिस्टीना अखीवा – रीत खन्ना
 अनुपम खेर – जोगिंदर आर्मस्ट्राँग / डूड जी॰
 अन्नू कपूर – सर योगराज खन्ना
 जॉनी लीवर – बंटी
 सुचेता खन्ना – बबली
 फ़िरोज़ खान – लंदन में सिख इंस्पेकटर

संगीत 

फ़िल्म के गाने शारिब-तोशी भाइयों द्वारा रचित थे, और बोल कुमार के थे।

फ़िल्म का पार्श्व संगीत राजू सिंह ने तैयार किया था।

Track listing

टिकट खिड़की

सन्दर्भ

बाहरी कड़ियाँ 
 
 बॉलीवुड हंगामा डॉट कॉम पर यमला पगला दीवाना 2

2013 में बनी हिन्दी फ़िल्म